ΑΠΟΦΑΣΗ αριθ. 3/86 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΝΟΡΒΗΓΙΑΣ της 15ης Δεκεμβρίου 1986 που συμπληρώνει και τροποποιεί το πρωτόκολλο αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας, με σκοπό να απλουστευθεί η τεκμηρίωση σχετικά με την απόδειξη της καταγωγής

Η ΜΕΙΚΤΗ ΕΠΙΤΡΟΠΗ,

Έχοντας υπόψη:

τη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, που υπογράφηκε στις Βρυξέλλες στις 14 Μαΐου 1973,

το πρωτόκολλο αριθ. 3 περί του ορισμού της έννοιας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας(1), και ιδίως τα άρθρα 16 και 28,

Εκτιμώντας:

αφενός, ότι μπορεί να απλουστευθεί σημαντικά η τεκμηρίωση που χρησιμεύει ως υπόβαθρο για την απόδειξη του χαρακτήρα καταγωγής των εμπορευμάτων με το να αντικατασταθεί η δήλωση του εξαγωγέα που γίνεται στο έντυπο EUR. 2 από τη δήλωση του εξαγωγέα που γίνεται στο τιμολόγιο"

αφετέρου, ότι οι διατυπώσεις σχετικά με την έκδοση του πιστοποιητικού κυκλοφορίας των εμπορευμάτων EUR. 1 μπορούν να διευκολυνθούν σημαντικά για τους εξαγωγείς που πραγματοποιούν συχνά εξαγωγές εμπορευμάτων των οποίων ο χαρακτήρας καταγωγής πρέπει να παραμείνει σταθερός για ένα μεγάλο χρονικό διάστημα, με τη θέσπιση ενός «πιστοποιητικού EUR. 1 μακράς προθεσμίας» μέγιστης χρονικής ισχύος ενός έτους"

ότι ενδείκνυται να προβλεφθούν οι όροι και οι λεπτομέρειες αυτών των απλουστεύσεων και διευκολύνσεων,

ΑΠΟΦΑΣΙΖΕΙ:

Άρθρο 1

Το πρωτόκολλο αριθ. 3 της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας τροποποιείται κατά τον ακόλουθο τρόπο:

1.Στο άρθρο 8, η παράγραφος 1 αντικαθίσταται από το ακόλουθο κείμενο:

«1. Τα κατά την έννοια του παρόντος πρωτοκόλλου καταγόμενα προϊόντα εμπίπτουν, κατά την εισαγωγή τους στην Κοινότητα ή τη Νορβηγία, στη συμφωνία, εφόσον προσκομιστεί:

α) είτε ένα πιστοποιητικό κυκλοφορίας εμπορευμάτων EUR. 1, ονομαζόμενο στο εξής «πιστοποιητικό EUR. 1», είτε ένα πιστοποιητικό EUR. 1 μακράς προθεσμίας, και τα τιμολόγια που αναφέρονται στο εν λόγω πιστοποιητικό. Το υπόδειγμα του πιστοποιητικού EUR. 1 υπάρχει στο παράρτημα V του παρόντος πρωτοκόλλου,

β) είτε ένα τιμολόγιο που περιέχει τη δήλωση του εξαγωγέα που προβλέπεται στο παράρτημα VI του παρόντος πρωτοκόλλου, εφόσον η αποστολή περιέχει ένα ή περισσότερα δέματα με καταγόμενα προϊόντα που δεν υπερβαίνουν τη συνολική αξία των 4 000 ECU.»

2. Στο άρθρο 10, η παράγραφος 4 καταργείται; οι παράγραφοι 5 και 6 παίρνουν τους αριθμούς 4 και 5.

3. Το άρθρο 13 αντικαθίσταται από το ακόλουθο κείμενο:

«Άρθρο 13

1. Κατά παρέκκλιση του άρθρου 9 παράγραφοι 1 έως 7 και του άρθρου 10 παράγραφοι 1, 4 και 5 του παρόντος πρωτοκόλλου, εφαρμόζεται μια απλουστευμένη διαδικασία έκδοσης που πιστοποιητικού EUR. 1, σύμφωνα με τις διατάξεις που ακολουθούν.

2. Οι τελωνειακές αρχές του κράτους εξαγωγής μπορούν να επιτρέπουν σε κάθε εξαγωγέα, που εφεξής επονομάζεται «εγκεκριμένος εξαγωγέας», που πραγματοποιεί συχνά εξαγωγές εμπορευμάτων για τις οποίες είναι δυνατό να εκδοθούν πιστοποιητικά EUR. 1 και παρέχει, προς ικανοποίηση των τελωνειακών αρχών, κάθε εγγύηση για τον έλεγχο του χαρακτήρα καταγωγής των προϊόντων, να μην προσκομίσει κατά την εξαγωγή στο τελωνείο του κράτους εξαγωγής ούτε το εμπόρευμα ούτε την αίτηση πιστοποιητικού EUR. 1 του οποίου αποτελούν αντικείμενο τα εμπορεύματα αυτά, προκειμένου να καταστεί δυνατή η έκδοση ενός πιστοποιητικού EUR. 1 υπό τους όρους που προβλέπονται στο άρθρο 9 παράγραφοι 1 έως 4 του παρόντος πρωτοκόλλου.

3. Εξάλλου, οι τελωνειακές αρχές μπορούν να επιτρέψουν στον εγκεκριμένο εξαγωγέα να συντάξει πιστοποιητικά EUR. 1 για μια περίοδο μέχρι ενός έτους από την ημερομηνία της σύνταξής τους, κατωτέρω αναφερόμενα ως «πιστοποιητικά LT». Η άδεια παρέχεται μόνον εφόσον ο χαρακτήρας καταγωγής των εμπορευμάτων παραμένει σταθερός κατά την περίοδο ισχύος του πιστοποιητικού LT. Εάν ένα ή περισσότερα εμπορεύματα δεν καλύπτονται πλέον από το πιστοποιητικό LT, ο εγκεκριμένος εξαγωγέας πρέπει να ενημερώσει αμέσως τις τελωνειακές αρχές που του έδωσαν την άδεια.

4. Οι τελωνειακές αρχές μπορούν να αποκλείσουν ορισμένες κατηγορίες εμπορευμάτων από τις διευκολύνσεις που προβλέπονται στις παραγράφους 2 και 3.

5. Οι τελωνειακές αρχές αρνούνται τις άδειες που αναφέρονται στις παραγράφους 1 και 3 στον εξαγωγέα ο οποίος δεν παρέχει όλες τις εγγυήσεις που, κατ' αυτές, κρίνονται χρήσιμες.

Οι τελωνειακές αρχές μπορούν να αποσύρουν οποτεδήποτε την άδεια. Πρέπει να το κάνουν εφόσον οι όροι της έγκρισης δεν πληρούνται πλέον ή εφόσον ο εγκεκριμένος εξαγωγέας δεν παρέχει πλέον αυτές τις εγγυήσεις.

6. Η αναφερόμενη στην παράγραφο 2 άδεια ορίζει, κατ' εκλογήν των τελωνειακών αρχών, ότι η θέση 11 «Θεώρηση του τελωνείου» του πιστοποιητικού EUR. 1 πρέπει:

α) είτε να έχει εκ των προτέρων το αποτύπωμα της σφραγίδας του αρμόδιου τελωνείου του κράτους εξαγωγής καθώς και την υπογραφή, χειρόγραφη ή όχι, ενός υπαλλήλου του εν λόγω τελωνείου,

β) είτε να φέρει, από τον εγκεκριμένο εξαγωγέα, το αποτύπωμα ειδικής σφραγίδας εγκεκριμένης από τις τελωνειακές αρχές του κράτους εξαγωγής, το οποίο να είναι σύμφωνο με το υπόδειγμα που υπάρχει στο παράρτημα VII του παρόντος πρωτοκόλλου, και να μπορεί να τυπώνεται πάνω στα έντυπα.

Η θέση 11 «Θεώρηση του τελωνείου» του πιστοποιητικού EUR. 1 συμπληρώνεται ενδεχομένως από τον εγκεκριμένο εξαγωγέα.

7. Στις περιπτώσεις που αναφέρονται στην παράγραφο 6 στοιχείο α), η θέση 7 «Παρατηρήσεις» του πιστοποιητικού EUR. 1 φέρει μία από τις ακόλουθες μνείες: «Procιdure simplifiι», «Forenklet procedure», «Vereinfachtes Verfahren», «Απλουστευμένη διαδικασία», «Simplified procedure», «Procedura semplificata», «Vereenvoudigde procedure», «Procedimiento simplificado», «Yksinkertaistettu menettely», «Einfφldun afgreidslu», «Forenklet prosedyre», «Procedimento simplificado», «Fφrenklad procedur». Ο εγκεκριμένος εξαγωγέας σημειώνει, ενδεχομένως, στη θέση 13 «Αίτηση ελέγχου» του πιστοποιητικού EUR. 1 το όνομα και τη διεύθυνση της αρμόδιας για την πραγματοποίηση του ελέγχου του πιστοποιητικού EUR. 1 τελωνειακής αρχής.

Στην περίπτωση που αναφέρεται στην παράγραφο 3, εγκεκριμένος εξαγωγέας σημειώνει επίσης στη θέση 7 του πιστοποιητικού EUR. 1 μια από τις ακόλουθες φράσεις:

«πιστοποιητικό LT ισχύον μέχρι . . . (ημερομηνία με αραβικούς αριθμούς)»,

«LT-certifikat gyldigt indtil . . . »,

«LT-Certificat gόltig bis . . . »,

«LT certificate valid until . . . »,

«certificato LT valido fino a . . . »,

«certificat LT valable jusqu'au . . . »,

«LT [sacute]krνrteini gildir til . . . »,

«certificado LT vαlido hasta el . . . »,

«LT-certificaat geldig tot en met . . . »,

«LT-certifikδt gyldig intil . . . »,

«LT-todistus voimassa . . . saakka »,

«LT certifikat giltigt till . . . »,

«certificado LT valido atι . . . »,

καθώς και τα στοιχεία της άδειας σύμφωνα με την οποία εκδόθηκε το πιστοποιητικό LT.

Ο εγκεκριμένος εξαγωγέας δεν είναι υποχρεωμένος να σημειώσει στις Θέσεις 8 και 9 του πιστοποιητικού LT τα σημεία και τους αριθμούς, τον αριθμό και τη φύση των δεμάτων, και το μεικτό βάρος (κιλά) ή άλλη μονάδα μετρήσεως (λίτρα, κυβικά μέτρα, κλπ.). Η θέση 8, πάντως, πρέπει να περιέχει περιγραφή και ορισμό των εμπορενμάτων που να είναι αρκετά σαφείς, ώστε να καταστεί δυνατός ο προσδιορισμός τους.

8. Στις άδειες που αναφέρονται στις παραγράφους 2 και 3, οι τελωνειακές αρχές σημειώνουν ιδίως:

α) τους όρους υπό τους οποίους συντάσσονται οι αιτήσεις πιστοποιητικών EUR. 1 ή πιστοποιητικών LT"

β) οι όροι υπό τους οποίους αυτές οι αιτήσεις καθώς και ένα αντίγραφο των πιστοποιητικών LΤ και των τιμολογίων που αναφέρονται στο πιστοποιητικό LT, φυλάσσονται επί δύο τουλάχιστον έτη" στην περίπτωση των πιστοποιητικών LT, ή των τιμολογίων που αναφέρονται στο πιστοποιητυcό LT, η περίοδος αυτή αρχίζει από την ημερομηνία λήξης της προθεσμίας ισχύος τον πιστοποιητικού LT. Οι διατάξεις αυτές εφαρμόζονται επίσης στα πιστοποιητικά EIUR. 1 ή στα πιστοποιητικά LΤ και στα τιμολόγια που αναφέρονται στο πιστοποιητικό LT που χρησιμοποιούνται υπό τους όρους που προβλέπονται στο άρθρο 9 παράγραφος 3 δεύτερο εδάφιο του παρόντος πρωτοκόλλου"

γ) στις περιπτώσεις της παραγράφου 6 στοιχείο β), τις αρμόδιες για την πραγματοποίηση των εκ των υστέρων ελέγχων που αναφέρονται στο άρθρο 17 τελωνειακές αρχές.

Οι τελωνειακές αρχές του κράτους εξαγωγής μπορούν, σε περίπτωση απλουστευμένης διαδικασίας, να υποδείξούν τη χρήση πιστοποιητικών EUR. 1 και πιστοποιητικών LT που περιέχουν ένα διακριτικό σήμα το οποίο προορίζεται να τα προσδιορίζει.

9. Ο εγκεκριμένος εξαγωγέας μπορεί να υποχρεωθεί να ενημερώσει τις τελωνειακές αρχές, σύμφωνα με τις λεπτομέρειες που Θα του ορίσουν αυτές, για τις εμπορευματικές αποστολές που πρόκειται να πραγματοποιήσει, προκειμένου να καταστεί δυνατό στο αρμόδιο τελωνείο να προβεί, ενδεχομένως, σε έλεγχο πριν από την αποστολή του εμπορεύματος.

10. Κατά παρέκκλιση των διατάξεων του άρθρου 12 παράγραφοι 1 και 3, το πιστοποιητικό LT πρέπει να προσκομιστεί στο τελωνείο εισαγωγής το αργότερο κατά την πρώτη εισαγωγή των εμπορευμάτων στα οποία αναφέρεται. Στην περίπτωση που ο εισαγωγέας πραγματοποιεί πράξεις εκτελωνισμού σε διάφορα τελωνεία τον κράτους εισαγωγής, οι τελωνειακές αρχές μπορούν να του ζητήσουν να προσκομίσει αντίγραφο του πιστοποιητικού LΤ στα εν λόγω τελωνεία.

11. Εφόσον προσκομίστηκε στις τελωνειακές αρχές πιστοποιητικό LT, η απόδειξη του χαρακτήρα καταγωγής των εισαγομένων εμπορευμάτων, κατά την περίοδο ισχύος του εν λόγω πιστοποιητικού, αποδίδεται μέσω των τιμολογίων που πληρούν τούς ακόλουθους όρους:

α) στην περίπτωση κατά την οποία σε ένα τιμολόγιο αναγράφονται προϊόντα καταγωγής της Κοινότητας ή ενός από τα κράτη που αναφέρονται στο άρθρο 2 παράγραφος 1 του παρόντος πρωτοκόλλου και προϊόντα μη καταγόμενα, ο εξαγωγέας υποχρεούται να κάνει σαφή διαχωρισμό μεταξύ αυτών των δύο κατηγοριών"

β) ο εξαγωγέας υποχρεούται να αναγράφει σε κάθε τιμολόγιο των αριθμό του πιστοποιητικού LT με το οποίο συνοδεύονται τα εμπορεύματα, καθώς και την ημερομηνία μέχρι την οποία ισχύει το εν λόγω πιστοποιητικό, και να αναφέρει το ή τα κράτη από όπου κατάγονται να εμπορεύματα αυτά.

Η αναφορά εκ μέρους του εξαγωγέα επί του τιμολογίου τον αριθμού του πιστοποιητικού LT μαζί με την ένδειξη του κράτους καταγωγής έχει την έννοια δήλωσης ότι τα εμπορεύματα πληρούν τις απαιτήσεις που ορίζονται στο παρόν πρωτόκολλο για να τύχούν προτιμησιακής καταγωγής κατά τις συναλλαγές μεταξύ της Κοινότητας και της Νορβηγίας"

γ) η περιγραφή και ο ορισμός των εμπορευμάτων στα τιμολόγια πρέπει να γίνεται με τρόπο αρκετά ακριβή ώστε να φαίνεται σαφώς ότι τα εμπορεύματα αναγράφονται και στο πιστοποιητικό LT, στο οποίο τα τιμολόγια αναφέρονται"

δ) τα τιμολόγια μπορούν να συντάσσονται μόνο για εμπορεύματα εξαχθέντα κατά την περίοδο ισχύος του σχετικού πιστοποιητικού LT στο οποίο αναφέρονται. Μπορούν, εντούτοις, να προσκομιστούν στο τελωνείο του τόπου εισαγωγής μέσα σε μία προθεσμία τεσσάρων μηνών από την ημερομηνία της σύνταξής τους από τον εξαγωγέα.

12. Στο πλαίσιο της απλουστευμένης διαδικασίας σχετικά με το πιστοποιητικό LT, τα τιμολόγια που πληρούν τους όρους που αναφέρονται στην παράγραφο 11 και διαβιβάστηκαν στον εισαγωγέα μέσω ενός δικτύού τηλεπικοινωνιών ή πληροφορικής γίνονται δεκτά από τα τελωνεία της χώρας εισαγωγής ως απόδειξη του χαρακτήρα καταγωγής των εισαγομένων εμπορενμάτων, σύμφωνα με τις λεπτομέρειες που ορίζονται από τις τελωνειακές αρχές της χώρας αυτής.

13. Οι διατάξεις του παρόντος άρθρου δεν Θίγουν την εφαρμογή των ρυθμίσεων της Κοινότητας, των κρατών μελών και της Νορβηγίας σχετικά με τις τελωνειακές διατυπώσεις και τη χρήση των τελωνειακών εγγράφων.

14. Οι τελωνειακές αρχές της χώρας εξαγωγής, εφόσον διαπιστώσουν ότι ένα πιστοποιητικό ή/και το τιμολόγιο το οποίο αναφέρεται στο εν λόγω πιστοποιητικό δεν ισχύει για τα εμπορεύματα ηου παραδόθηκαν υπό τους όρους του παρόντος άρθρου, ενημερώνουν αμέσως τις τελωνειακές αρχές της χώρας εισαγωγής.»

4. Το άρθρο 14 αντικαθίσταται από το ακόλουθο κείμενο:

«Άρθρο 14

Η δήλωση που αναφέρεται στο άρθρο 8 παράγραφος 1 στοιχείο β) συντάσσεται από τον εζαγωγέα σύμφωνα με τη μορφή που περιγράφεται στο παράρτημα VI του παρόντος πρωτοκόλλου σε μία από τις γλώσσες στις οποίες έχει συνταχθεί η συμφωνία. Είναι δακτυλογραφημένη ή έντυπη με σφραγίδα και ιδιόχειρη υπογραφή. Ο εξαγωγέας είναι υποχρεωμένος να φυλάσσει τουλάχιστον επί δύο έτη ένα αντίγραφο του τιμολογίού που περιέχει τη δήλωση αυτή.»

5. Παρεμβάλλεται το ακόλούθο άρθρο:

«Άρθρο 15α

1. Ο εξαγωγέας, ή ο αντιπρόσωπός του, προσκομίζει, μαζί με την αίτησή του για πιστοποιητικό EUR. 1, κάθε χρήσιμο δικαιολογητικό έγγραφο, το οποίο μπορεί να χρησιμεύσει ως απόδειξη ότι για τα προς εξαγωγή εμπορεύματα μπορεί να εκδοθεί ένα πιστοποιητικό EUR. 1.

Υποχρεούται, και' αίτηση των αρμοδίων αρχών, να προσκομίσει όλα τα συμπληρωματικά δικαιολογητικά που αυτές θα κρίνουν αναγκαία, προκειμένου να καθοριστεί η ακρίβεια του χαρακτήρα καταγωγής των εμπορευμάτων που μπορούν να επιλεγούν για το προτιμησιακό καθεστώς, καθώς και να δεχθεί οποιονδήποτε έλεγχο των λογιστικών τον καταχωρήσεων και των συνθηκών παραγωγής των εμπορευμάτων αυτών από τις εν λόγω αρχές.

2. Ο εξαγωγέας υποχρεούται να φυλάξει επί δύο τουλάχιστον έτη τα δικαιολογητικά έγγραφα που αναφέρονται στην παράγραφο 1.

3. Οι διατάξεις των παραγράφων 1 και 2 εφαρμόζονται, τηρουμένων των αναλογιών, στις περιπτώσεις χρησιμοποίησης των διαδικασιών που προβλέπονται στο άρθρο 13 παράγραφοι 2 και 3 και της δήλωσης που αναφέρεται στο άρθρο 8 παράγραφος 1 στοιχείο β).»

6. Το άρθρο 16 τροποποιείται ως εξής:

α) στην παράγραφο 1, οι λέξεις «δηλώσεων των εξαγωγέων που αναφέρονται στα έντυπα EUR.2» αντικαθίστανται από τις λέξεις «δηλώσεων των εξαγωγέων που αναφέρονται στα τιμολόγια»"

β) το δεύτερο εδάφιο της παραγράφου 4 καταργείται.

7. Το άρθρο 17 τροποποιείται ως εξής:

α) στην παράγραφο 1, οι λέξεις «εντύπων EUR. 2» αντικαθίστανται από τις λέξεις «δηλώσεων των εξαγωγέων πον αναφέρονται στα τιμολόγια»"

β) η παράγραφος 2 αντικαθίσταται από το ακόλούθο κείμενο:

«2. Για την εφαρμογή των διατάξεων της παραγράφου 1, οι τελωνειακές αρχές του κράτους εισαγωγής επιστρέφουν το πιστοποιητικό EUR. 1 και το τιμολόγιο, εφόσον είχε υποβληθεί, ή τcι τιμολόγιο που αναφέρεται στο πιστοποιητικό LT ή το τιμολόγιο που περιέχει τη δήλωση του εξαγωγέα ή αντίγραφο των εν λόγω εγγράφων στις τελωνειακές αρχές τον κράτους εξαγωγής, σημειώνοντας, ενδεχομένως, τούς ουσιαστικούς ή τυπικούς λόγους πον δικαιολογούν έρευνα.

Προς υποστήριξη της αίτησης, για εκ των υστέρων ελέγχο, παρέχουν όλα τα έγγραφα ή τις πληροφορίες που διαθέτουν και από όπου συνάγεται ότι οι μνείες του πιστοποιητικού EUR. 1 ή του τιμολογίου είναι ανακριβείς.

Εάν αποφασίσουν να αναστείλουν την εφαρμογή των διατάξεων της συμφωνίας εν αναμονή των αποτελεσμάτων του ελέγχου, οι τελωνειακές αρχές του κράτους εισαγωγής παρέχουν στον εισαγωγέα το δικαίωμα παραλαβής των εμπορευμάτων με την επιφύλαξη των συντηρητικών μέτρων που κρίνονται αναγκαία.»"

γ) στην παράγραφο 3 πρώτο εδάφιο, οι λέξεις «εάν το αμφισβητούμενο πιστοποιητικό EUR. 1 ή το έντυπο EUR. 2 δύνανται να εφαρμοστούν» αντικαθίστανται από τις λέξεις «εάν τα επιστραφέντα έγγραφα που αναφέρονται στην παράγραφο 2 εφαρμόζονται».

8. Στο άρθρο 23 παράγραφος 1 πρώτο εδάφιο, οι λέξεις «πιστοποιητικό EUR. 1 ή έντυπο EUR. 2» αντικαθίστανται από τις λέξεις «ένα πιστοποιητικό EUR. 1, ένα πιστοποιητικό LT ή ένα τιμολόγιο που αναφέρεται σε αυτό, ή ένα τιμολόγιο που περιέχει τη δήλωση τον εξαγωγέα».

9. Η ακόλουθη επεξηγηματική σημείωση παρεμβάλλεται στο παράρτημα Ι:

«Σημείωση 6α στο άρθρο 8 παράγραφος 1

Η ευχέρεια της χρησιμοποίησης, σύμφωνα με τcι παρόν πρωτόκολλο, τον τιμολογίου για την απόδειξη τον χαρακτήρα καταγωγής των εμπορευμάτων επεκτείνεται και στο δελτίο παραδόσεως και σε κάθε άλλο εμπορικό έγγραφο στο οποίο η περιγραφή των συγκεκριμένων εμπορευμάτων είναι επαρκώς λεπτομερής ώστε να επιτρέπει τον προσδιορισμό τους.

Σε περίπτωση εμπορευμάτων που αποστέλλονται με το ταχυδρομείο και που Θεωρούνται ως εισαγωγής στερούμενες εμπορικού χαρακτήρα κατά την έννοια τον άρθρου 8 παράγραφος 2, η δήλωση καταγωγής μπορεί επίσης να γίνει στην τελωνειακή διασάφηση C2/CP3 ή σε ένα φύλλο πον επισυνάπτεται στο εν λόγω έγγραφο.»

10. Στο επεξηγηματικό σημείωμα 8 τρίτο εδάφιο, η φράση «για τα οποία χορηγείται πιστοποιητικό EUR. 1 ή συντάσσεται έντυπο EUR. 2» αντικαθίσταται από τη φράση «για τα οποία χορηγείται ή συντάσσεται πιστοποιητικό EUR. 1, πιστοποιητικό LT ή τιμολόγιο πον αναφέρεται στο πιστοποιητικό αυτό ή τιμολόγιο με τη δήλωση του εξαγωγέα».

11. Το παράρτημα VΙ αντικαθίσταται από το παράρτημα της παρούσας απόφασης.

Άρθρο 2

Τα έντυπα EUR. 2 που πληρούν τις προϋποθέσεις που έχουν καθοριστεί ως προς αυτά από τις διατάξεις του άρθρου 8 παράγραφος 1 στοιχείο β) και του άρθρού 14 τον πρωτοκόλου αριθ. 3 της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας που ισχύουν στις 30 Ιουνίου 1987 μπορούν να εξακολουθήσουν να εκδίδονται και να γίνονται δεκτά μέχρι τις 30 Ιουνίου 1988.

Άρθρο 3

Η παρούσα απόφαση αρχίζει να ισχύει την 1η Ιουλίού 1987.

Βρυξέλλες, 15 Δεκεμβρίου 1986.

Για τη Μεικτή Επιτροπή

Ο πρόεδρός

Ρ. BENAVIDES

(1)ΕΕ αριθ. L 323 της 11. 12. 1984, σ. 4.

ΠΑΡΑΡΤΗΜΑ

«ΠΑΡΑΡΤΗΜΑ VI

Δήλωση που προβλέπεται στο άρθρο 8 παράγραφος 1 στοιχείο β)

Ο υπογράφων, εξαγωγέας των εμπορευμάτων που καλύπτονται από το παρόν έγγραφο, δηλώνω ότι εκτός αντίθετης ένδειξης(1) τα εμπορεύματα αυτά ανταποκρίνονται στους όρους που έχουν ορισθεί για να τύχουν του χαρακτήρα καταγωγής για τις προτιμησιακές συναλλαγές με

.........................(2),

και κατάγονται από

..........................(2)(3).

..........................

(τόπος και ημερομηνία)

..........................

(υπογραφή)

(Μετά την υπογραφή πρέπει να σημειώνεται ολογράφως το όνομα του προσώπου που υπογράφει τη δήλωση).

(1) Σε περίπτωση που σε ένα τιμολόγιο αναφέρονται επίσης προϊόντα μη καταγόμενα από την Κοινότητα, την Αυστρία, τη Φινλανδία, την Ισλανδία, τη Νορβηγία, τη Σουηδία ή την Ελβετία, ο εξαγωγέας υποχρεούται να τα αναφέρει ακριβώς.

(2) Η Κοινότητα, Αυστρία, Φινλανδία, Ισλανδία, Νορβηγία, Σουηδία, Ελβετία.

(3) Σε ειδική στήλη του τιμολογίου μπορεί να γίνεται αναφορά στη χώρα καταγωγής ενός εκάστου προϊόντος.»